Man op Balfour-plaas,Mpumalanga geskiet tydens plaasaanval | SAUK.co.za - Nuus.info
'n Man is Vrydagaand glo sonder enige waarskuwing geskiet toe hy by sy huis op 'n plaas in die Balfour-distrik in Mpumalanga ingestap het.
Kol. Mtsholi Bhembe, woordvoerder van die polisie, het gesê David Streicher is ná die voorval na 'n hospitaal gehaas. Volgens inligting op sosiale media is David in sy gesig geskiet, maar die polisie kon dit nie onmiddellik bevestig nie. Sy vrou, Lena, is nie beseer nie.
Volgens Bhembe was Lena alleen tuis toe twee aanvallers haar in die huis oorrompel het. "Die verdagtes het haar glo na die woonkamer geneem waar hulle haar aan 'n stoel vasgebind het. Hulle het geld en vuurwapens van haar geëis. Op daardie oomblik het David by die huis ingestap en is hy sonder enige waarskuwing geskiet," het hy gesê.
Bhembe het gesê die aanvallers het met selfone, 'n videokamera en sleutels in David se Nissan-bakkie gevlug. Die bakkie is nog nie teruggevind nie.
Bhembe het gesê 'n saak van huisroof en poging tot moord word ondersoek. Niemand is nog in hegtenis geneem nie.
Tags: aanvallers, afrikaans, Afrikaanse, Afrikaanse Nuus, Afrikaner, Balfour-plaas, Berig, Boer, Boere, David Streicher, huisroof, Info, Mpumalanga, Nuus, Plaasaanval, plaasaanvalle, Plaasmoorde, rooftog, South Africa, Suid Afrika, verdagte, verdagtes, Volksmoord, Wit, ZAR, Zuid Afrika